cyanic-selkie/wikianc huggingface dataset:
பிசைந்த மாவு
பிசைமாவின் வகைகள்
சேர்பொருட்கள், செய்யவுள்ள உணவு வகை, பயன்படும் புளிப்பேற்றி வகை, குழைக்கும் விதம், சமையல் முறை என்பவற்றைப் பொறுத்துப் பிசைமாவு பல்வேறு வகையினவாகக் காணப்படுகின்றன. பிசைமாவு என்பதற்கு குறிப்பான வரைவிலக்கணம் கிடையாது. ஆனாலும், பெரும்பாலான பிசைமாவு வகைகள் இழுபடத்தக்க பாகுத்தன்மை கொண்டவை.
புளிப்பேற்றிய அல்லது நொதிக்க விடப்படும் பிசைமாவு பல்வேறு வகையான ரொட்டிகளைத் தயாரிப்பதற்கு உலகெங்கும் பயன்படுகின்றன. ரொட்டிக்கான பிசைமாவில் உப்பு, எண்ணெய் அல்லது கொழுப்பு, சர்க்கரை அல்லது தேன் போன்றவற்றுடன் சில வேளைகளில் பால், முட்டை என்பனவும் சேர்ப்பது உண்டு.
குறிப்புகள்
பகுப்பு:உணவுகள்
ம. நாராயணன்
'''ம. நாராயணன்' (Ma Narayanan'') இந்தியாவின் தமிழ்நாட்டிலுள்ள வேலூர் மாவட்டத்தைச் சேர்ந்த ஒரு கவிஞரும் கட்டுரையாளரும் ஆவார். பொதுவாக இவர் கவிஞர் வேலூர் ம. நாராயணன் என்ற பெயரால் அறியப்படுகிறார். தமிழ்ச் செம்மல் விருது, மு.வ. நினைவு விருது உள்ளிட்ட பல்வேறு விருதுகளை பெற்று வேலூரில் தொடர்ந்து தமிழ்ப்பணி ஆற்றி வருகிறார். தொலைக்காட்சி, வானொலி போன்ற ஊடக நிகழ்ச்சிகளிலும் பங்கேற்று வருகிறார்.
வாழ்க்கைக் குறிப்பு
எம்.கே மதுரை, ம. வள்ளியம்மாள் தம்பதியருக்கு மகனாக 1950 ஆம் ஆண்டு சனவரி மாதம் முதல் தேதியன்று நாரயணன் பிறந்தார். ஓர் அண்ணன் மற்றும் ஒரு தம்பி, ஒரு தங்கை இவருடன் பிறந்தவர்கள் ஆவர். முதல் வகுப்பு தொடங்கி இயற்பியல் இளநிலை பட்டப்படிப்பு வரை வேலூரில் இருந்த சர்க்கார் மண்டி ஆரம்பப் பள்ளி, கோடையிடி ஏ குப்புசாமி முதலியார் உயர்நிலைப் பள்ளி, ஊரிசு கல்லூரி ஆகிய பள்ளிகளில் இவர் கல்வி கற்றார். ஆரம்ப பள்ளியில் சான் இயேசு பாதம், உயர்நிலைப் பள்ளியில் புலவர் கே.குப்புசாமி பிள்ளை, ஊரிசு கல்லூரியில் பேராசிரியர் ம.வி சுதாகர் போன்ற நல்லாசிரியர்கள் நாரயணனுக்கு இலக்கியத்தை அறிமுகம் செய்து வைத்தனர். 1970- ஆம் ஆண்டு சென்னை பச்சையப்பன் கல்லூரியில் சேர்ந்து முதுநிலை தமிழ் படித்தார். அங்கு மு. வரதராசனார், க. ப. அறவாணன் போன்ற தமிழறிஞர்களிடம் கல்வி கற்கும் வாய்ப்பை பெற்றார்.
தொழில்
தமிழில் முதுகலை பட்டம் பெற்றதும் இவர் சென்னை கௌரிவாக்கத்திலுள்ள் எசு ஐ வி இ டி கல்லூரியில் ஓராண்டு தமிழ் துறையில் பணியாற்றினார். இங்கு புகழ்பெற்ற திரை கவிஞர் உளுந்தூர்பேட்டை சண்முகம் தமிழ் துறை தலைவராக இருந்தார். 1973 ஆம் ஆண்டு முதல் 2007 ஆம் ஆண்டு வரை வேலூர் பாரத மாநில வங்கியில் எழுத்தராக பணியாற்றினார். நான்கு ஆண்டுகளுக்கு முன்னரே வங்கிப் பணியிலிருந்து விருப்ப ஓய்வு பெற்றார். பாரத மாநில வங்கி எழுத்தர்களில் முதன் முதலாக முனைவர் பட்டம் பெற்றவர் என்ற சிறப்பும் இவருக்கு உண்டு. பெரியாரும் மனிதநேயமும் என்ற தலைப்பில் இவர் முனைவர் பட்டம் பெற்றார் என்பது கூடுதல் சிறப்பாகும்.
மேற்கோள்கள்
பகுப்பு:1950 பிறப்புகள் பகுப்பு:தமிழக எழுத்தாளர்கள் பகுப்பு:வேலூர் மாவட்ட மக்கள் பகுப்பு:வாழும் நபர்கள்
எசுப்பானியா
எசுப்பானியா (Spain, ; España, ) என்றழைக்கப்படும் எசுப்பானிய முடியரசு (Kingdom of Spain, Reino de España) ஐரோப்பா கண்டத்தின் தென்மேற்குப்பகுதியில் உள்ள ஐபீரியத் தீவக்குறையில் (தீபகற்பம்) அமைந்துள்ள இறைமையுள்ள ஒரு நாடு. ஐரோப்பிய ஒன்றியத்தின் உறுப்பு நாடாகவும் இது உள்ளது. இதன் தலைநகரம் மாட்ரிட். இந்நாட்டினரின் மொழி எசுப்பானிய மொழி. இது உலகில் இரண்டாவது அதிகம் பேசப்படும் மொழியாகும். இந்நாட்டில் ஐரோப்பிய யூரோ நாணயம் பொதுப் பயன்பாட்டில் உள்ளது. பார்சிலோனா இங்குள்ள மற்றொரு பெரிய நகரமாகும்.
இதன் அமைவிடம் காரணமாக வரலாற்றுக்கு முந்திய காலம் முதல் இப்பகுதி பல வெளிச் செல்வாக்குகளுக்கு உட்பட்டு வந்துள்ளது. அரகானின் அரசர் இரண்டாம் பேர்டினன்டுக்கும், காசுட்டைலின் அரசி முதலாம் இசபெல்லாவுக்கும் இடையே நடந்த திருமணத்தையும், 1492 ஆம் ஆண்டில் ஐபீரியத் தீவக்குறை மீளக் கைப்பற்றப்பட்டதையும் தொடர்ந்து 15 ஆம் நூற்றாண்டில் எசுப்பானியா ஒரு ஒன்றிணைந்த நாடாக உருவானது. நவீன காலத்தில் இது ஒரு உலகப் பேரரசாக உருவாகி உலகின் பல பகுதிகளிலும் தனது செல்வாக்குப் பகுதிகளை உருவாக்கியது. இதனால், உலகில் எசுப்பானிய மொழியைப் பேசுபவர்களின் எண்ணிக்கை இன்று ஏறத்தாழ 500 மில்லியனாக உள்ளது.
எசுப்பானியா, அரசியல்சட்ட முடியாட்சியின் கீழ் அமைந்ததும், நாடாளுமன்ற முறையில் அமைந்ததுமான ஒரு குடியரசு நாடு. வளர்ச்சியடைந்த நாடுகளில் ஒன்றான எசுப்பானியா, மொத்த உள்நாட்டு உற்பத்தி அளவின் அடிப்படையில் உலகின் 12 ஆவது பெரிய நாடாக விளங்குகிறது. 2005 ஆம் ஆண்டின் கணக்கீட்டின்படி, உலகின் 10 ஆவது கூடிய வாழ்க்கைத் தரக் குறியீட்டு எண்ணைக் கொண்ட இது உயர்ந்த வாழ்க்கைத் தரம் உடைய ஒரு நாடு. இது ஐக்கிய நாடுகள் அவை, நேட்டோ, பொருளாதார ஒத்துழைப்புக்கும் வளர்ச்சிக்குமான அமைப்பு, உலக வணிக அமைப்பு ஆகியவற்றினது உறுப்பு நாடாகவும் உள்ளது.
பெயர்
எசுப்பானியர் தமது நாட்டை எசுப்பானியா (España) என்று அழைக்கின்றனர். ஆங்கிலத்தில் இதை சுபெயின் (Spain) என அழைப்பர். இப்பெயர்களின் தோற்றம் குறித்து வேறுபட்ட கருத்துக்கள் நிலவுகின்றன. இதன் நிலப்பகுதியைக் குறிக்கும் ஐபீரியா என்பதற்குப் பழைய உரோமர் வழங்கிய பெயர் இசுப்பானியா (Hispania) என்பது. இது, எசுப்பானியாவைக் குறிக்க வழங்கிய எசுப்பீரியா என்பதன் கவிதை வழக்காக இருக்கலாம் என்கின்றனர். கிரேக்கர்கள், "மேற்கு நிலம்" அல்லது "சூரியன் மறையும் நிலம்" என்ற பொருளில் இத்தாலியை ஹெஸ்ப்பீரியா என்றும் இன்னும் மேற்கில் உள்ள எசுப்பானியாவை எசுப்பீரியா அல்ட்டிமா என்றும் அழைத்தனர்.
ஆன்ட்டோனியோ டெ நெப்ரிசா என்பவர் ஹிஸ்பானியா என்பது "மேற்குலகின் நகரம்" என்னும் பொருள் கொண்ட ஐபீரிய மொழிச் சொல்லான ஹிஸ்பாலிஸ் (Hispalis) என்பதில் இருந்து தோன்றியிருக்கலாம் என்னும் கருத்தை முன்வைத்துள்ளார்.
வரலாறு
ரோமானியர்கள் கிமு 2 ம் நூற்றாண்டில் இபேரியன் மூவலந்தீவிற்கு வந்தனர். இரண்டு நூற்றாண்டு காலம் செல்டிக் மற்றும் இபேரிய பழங்குடியினரிடம் போரிட்டு கடற்கரை வியாபார மையங்களை இணைத்து "இசுப்பானியா"வை உருவாக்கினர். ரோமானிய பேரரசிற்கு உணவு,ஆலிவ் எண்ணெய்,ஒயின் மற்றும் மாழைகளை (உலோகங்களை) இசுப்பானியா அளித்து வந்தது. மத்தியகாலத் தொடக்கப் பகுதியில் இது செருமானிக்கு ஆட்சியின் கீழ் வந்தது எனினும் பின்னர் வட ஆப்பிரிக்காவிலிருந்து வந்த இசுலாமியர்கள் இப்பகுதியைக் கைப்பற்றிக்கொண்டனர். காலப்போக்கில் இதன் வடபகுதியில் பல சிறிய கிறித்தவ அரசுகள் தோன்றிப் படிப்படியாக எசுப்பானியாவைத் தமது கட்டுப்பாட்டுக்குள் கொண்டுவந்தன. இதற்குப் பல நூற்றாண்டுக் காலம் எடுத்தது. கொலம்பசு அமெரிக்காவை அடைந்த அதே ஆண்டில் ஐபீரியத் தீவக்குறையில் இருந்த கடைசி இசுலாமிய அரசும் வீழ்ச்சியுற்றது. தொடர்ந்து எசுப்பானியாவை மையமாகக் கொண்டு உலகம் தழுவிய பேரரசு ஒன்று உருவானது. இதனால் எசுப்பானியா ஐரோப்பாவின் மிகவும் வலிமை பொருந்திய நாடாகவும், ஒன்றரை நூற்றாண்டுக் காலம் உலகின் முதன்மை வல்லரசுகளில் ஒன்றாக இருந்ததுடன் மூன்று நூற்றாண்டுக் காலம் உலகின் மிகப்பெரிய கடல்கடந்த பேரரசு ஆகவும் விளங்கியது.
தொடர்ச்சியான போர்களும், பிற பிரச்சினைகளும் எசுப்பானியாவை ஒரு தாழ்வான நிலைக்கு இட்டுச் சென்றன. எசுப்பானியாவை நெப்போலியன் கைப்பற்றியது பெரும் குழப்பநிலையை ஏற்படுத்திற்று. இது, விடுதலை இயக்கங்களைத் தோற்றுவித்துப் பேரரசைப் பல துண்டுகளாகப் பிரித்ததுடன், நாட்டிலும் அரசியல் உறுதியின்மையை உண்டாக்கியது. இரண்டாம் உலகப் போருக்கு முன்னர் உள்நாட்டுப் போர் ஏற்பட்டு எசுப்பானியாவில் சர்வாதிகார ஆட்சி ஏற்பட வழிவகுத்தது. இக்காலத்தில் பொருளாதார மந்தநிலை ஏற்பட்டதாயினும் இறுதியில் ஆற்றல் மிக்க பொருளாதார வளர்ச்சியையும் எசுப்பானியா கண்டது. காலப்போக்கில் அரசியல் சட்ட முடியரசின் கீழான நாடாளுமன்ற முறை உருவானதுடன் குடியாட்சி மீள்விக்கப்பட்டது. 1986 ஆம் ஆண்டில் எசுப்பானியா ஐரோப்பிய ஒன்றியத்தில் இணைந்துகொண்டது.
முன்வரலாறும், உரோமருக்கு முந்திய மக்களும்
அட்டப்புவேர்க்கா (Atapuerca) என்னும் இடத்தில் நிகழ்த்தப்பட்ட தொல்லியல் ஆய்வுகள் 1.2 மில்லியன் ஆண்டுகளுக்கு முன்பே ஐபீரியத் தீவக்குறையில் ஒமினிட்டுகள் வாழ்ந்ததைக் காட்டுகின்றன. நவீன மனிதர் ஏறத்தாழ 32,000 ஆண்டுகளுக்கு முன்னர் வடக்கில் இருந்து ஐபீரியத் தீவக்குறையை அடைந்தனர். இத்தகைய மனிதக் குடியிருப்புக்களைச் சார்ந்த தொல்பொருட்களில் வடக்கு ஐபீரியாவின் கான்டபிரியாவில் உள்ள ஆல்ட்டமிரா குகையில் காணப்படும் வரலாற்றுக்கு முந்தியகால ஓவியங்கள் புகழ் பெற்றவை. இவ்வோவியங்கள் கிமு 15,000 ஆண்டளவில் குரோ-மக்னன்களால் வரையப்பட்டவை.
எசுப்பானியா நாட்டின் தற்போதைய மொழிகள், மதம், சட்ட அமைப்பு போன்றவை ரோமானிய ஆட்சிக்காலத்திலிருந்து உருவானவை. ரோமானியர்களின் நூற்றாண்டுகள் நீண்ட இடையூறற்ற ஆட்சிக்காலம் இன்னும் எசுப்பானியா நாட்டின் பண்பாட்டில் ஆழ்ந்த தாக்கத்தை ஏற்படுத்தி உள்ளது.
புவியியல்
thumb|left|லெரிடா மாகாணத்தில் அமைந்துள்ள, [[பொசோசுட்டு என்னும் பைரனீசு நகரம்]] thumb|[[Sardinero|El Sardinero beach, சான்தான்தேர்]] 504,782 கிமீ² (194,897 ச. மைல்) பரப்பளவு கொண்ட எசுப்பானியா உலகின் 51 ஆவது பெரிய நாடு. இது பிரான்சு நாட்டிலும் ஏறத்தாழ 47,000 கிமீ² (18,000 ச மைல்) சிறியதும், ஐக்கிய அமெரிக்காவின் கலிபோர்னியா மாநிலத்திலும் 81,000 கிமீ² (31,000 ச மைல்) பெரியதும் ஆகும். எசுப்பானியா அகலக்கோடுகள் 26° - 44° வ, நெடுங்கோடுகள் 19° மே - 5° கி ஆகியவற்றுக்கு இடையில் அமைந்துள்ளது.
எசுப்பானியாவின் மேற்கு எல்லையில் போர்த்துக்கலும்; தெற்கு எல்லையில் பிரித்தானியாவின் கடல் கடந்த ஆட்சிப்பகுதியான சிப்ரால்ட்டர், மொரோக்கோ என்பனவும் உள்ளன. இதன் வடகிழக்கில் பைரனீசு மலைத்தொடர் வழியே பிரான்சுடனும், சிறிய நாடான அன்டோராவுடனும் எல்லைகளைக் கொண்டுள்ளது. ஜெரோனா என்னும் இடத்தில் பைரனீசை அண்டி எசுப்பானியாவுக்குச் சொந்தமான லிவியா என்னும் சிறிய நகரம் ஒன்று பிரான்சு நாட்டினால் சூழப்பட்டு உள்ளது.
தீவுகள்
நடுநிலக் கடலில் உள்ள பலேரிக் தீவுகள், அத்திலாந்திக் பெருங்கடலில் உள்ள கனரித் தீவுகள், சிப்ரால்ட்டர் நீரிணையின் நடுநிலக் கடற் பக்கத்தில் உள்ள பிளாசாசு டி சொபரானியா (இறைமையுள்ள இடங்கள்) என அழைக்கப்படும் மனிதர் வாழாத பல தீவுகள் ஆகியனவும் எசுப்பானியாவின் ஆட்சிப் பகுதிக்குள் வருகின்றன.
மலைகளும் ஆறுகளும்
எசுப்பானியாவின் தலைநிலம் உயர் சமவெளிகளையும், மலைத் தொடர்களையும் கொண்ட மலைப் பகுதியாகும். பைரனீசுக்கு அடுத்ததாக முக்கியமான மலைத்தொடர்கள் கோர்டிலேரா கன்டாபிரிக்கா, சிசுட்டெமா இபேரிக்கோ, சிசுட்டெமா சென்ட்ரல், மொன்டெசு டி தொலேடோ, சியேரா மோரேனா, சிசுட்டெமா பெனிபெட்டிக்கோ என்பன. ஐபீரியத் தீவக்குறையில் உள்ள மிக உயரமான மலைமுகடு சியேரா நெவாடாவில் உள்ள 3,478 மீட்டர் உயரமான முல்காசென் ஆகும். ஆனாலும், எசுப்பானியாவில் உள்ள உயரமான இடம் கனரித் தீவுகளில் காணப்படும் உயிர்ப்புள்ள எரிமலையான தெய்டே ஆகும். இது 3,718 மீட்டர் உயரமானது. மெசெட்டா சென்ட்ரல் என்பது எசுப்பானியாவின் தீவக்குறைப் பகுதியின் நடுவில் அமைந்துள்ள பரந்த சமவெளி.
எசுப்பானியாவில் பல முக்கியமான ஆறுகள் ஓடுகின்றன. இவற்றுள், தகுசு, எப்ரோ, டுவேரோ, குவாடியானா, குவாடல்கிவீர் என்பனவும் அடங்குகின்றன. கடற்கரைப் பகுதிகளை அண்டி வண்டற் சமவெளிகள் காணப்படுகின்றன. இவற்றுள் பெரியது அண்டலூசியாவில் உள்ள குவாடல்கிவீர் ஆற்றின் வண்டற் சமவெளி ஆகும்.
ஆட்சி
thumb|எசுப்பானியாவின் அரசர் மேதகு [[எசுப்பானியாவின் ஆறாம் பிலிப்பு|ஆறாம் பிலிப்பு.]] எசுப்பானியா சர்வாதிகார ஆட்சியில் இருந்து குடியாட்சிக்கு மாறியதன் விளைவே 1978 ஆம் ஆண்டின் எசுப்பானிய அரசியல் சட்டம் ஆகும். எசுப்பானியாவின் அரசமைப்புச் சட்ட வரலாறு 1812 ஆம் ஆண்டில் தொடங்கியது. குடியாட்சிக்கு மாறுவதற்கான அரசியல் சீர்திருத்தங்கள் மிக மெதுவாக இடம் பெற்றதனால் பொறுமை இழந்த எசுப்பானியாவின் அப்போதைய அரசர் முதலாம் வான் கார்லோஸ் அப்போது பிரதமராக இருந்த கார்லோசு அரியாசு நவாரோ என்பவரை நீக்கிவிட்டு, அடோல்ஃப் சுவாரெசு என்பவரை அப்பதவியில் அமர்த்தினார். தொடர்ந்து 1977 ஆம் ஆண்டில் இடம்பெற்ற தேர்தலில் தெரிவு செய்யப்பட்ட நாடாளுமன்றம் அரசியல் சட்டவாக்க சபையாகச் செய்ற்பட்டுப் புதிய அரசியல் சட்டத்தை உருவாக்கியது. 1978 டிசம்பர் மாதம் 6 ஆம் தேதி இடம்பெற்ற தேசிய மக்கள் கருத்தறியும் வாக்கெடுப்பில், புதிய சட்டம் 88% வாக்குகளைப் பெற்றது.
இந்த அரசியல் சட்டத்தின்படி, எசுப்பானியா 17 தன்னாட்சிச் சமூகங்களையும், 2 தன்னாட்சி நகரங்களையும் உள்ளடக்குகிறது. எசுப்பானியாவில் அரச மதம் என்று எதுவும் கிடையாது. எவரும் தாம் விரும்பும் மதத்தைக் கைக்கொள்ளுவதற்கான உரிமை உண்டு.
அண்டனோம்
அண்டனோம் அல்லது ஒந்தரோசு அண்டனோம் (1885-1915) (ஆங்கிலம்: Antanom அல்லது Ontoros Antanom; மலாய்: Ontoros bin Endoi @ Antanom) என்பவர் மலேசியா, வடக்கு போர்னியோ, சபா மாநிலத்தின் மூருட்டு பழங்குடி இனத்தைச் சார்ந்த ஒரு போர்வீரர் (Murut Warrior) ஆவார்.
இவர் பிரித்தானிய வடக்கு போர்னியோ நிறுவனத்திற்கு (North Borneo Chartered Company) (NBCC) எதிராக ஒரு பெரிய கிளர்ச்சிக்குத் தலைமை தாங்கினார்.
தன்னிடம் அமானுசய சக்திகள் இருப்பதாகக் கூறிக் கொண்ட இவர், கெனிங்காவு மாவட்டம் (Keningau), தெனோம் மாவட்டம் (Tenom), பென்சியாங்கான் மாவட்டம் (Pensiangan) மற்றும் உராண்டும் மாவட்டம் (Rundum) ஆகிய மாவட்டங்களின் மூருட்டு தலைவர்கள் (Murut Chiefs) பலரை ஒன்றிணைத்தார். பிரித்தானிய வடக்கு போர்னியோ நிறுவனத்திற்கு எதிரான போராட்டத்தில் இறங்கினார்.
பொது
வடக்கு போர்னியோவில் வணிகம் செய்து வந்த பிரித்தானிய வடக்கு போர்னியோ நிறுவனத்தின் கொள்கைகள் போர்னியோ பழங்குடி மக்களுக்கு எதிரானவை என்று உள்ளூர் பழங்குடி மக்களிடம் பரப்புரைகள் செய்தார்.
1915-ஆம் ஆண்டில் உராண்டும் கிளர்ச்சியைத் தொடக்கினார். அந்தக் கிளர்ச்சி பிரித்தானிய வடக்கு போர்னியோ நிறுவனத்தால் உடனடியாக ஒடுக்கப்பட்டது. இருப்பினுன் அந்த மோதல் மூருட்டு மக்களிடையே பெரும் உயிரிழப்புகளுக்கும் வழிவகுத்தது.
உராண்டும் கலகம்
1890-ஆம் ஆண்டுகளில் பிரித்தானிய வடக்கு போர்னியோ நிறுவனம் (North Borneo Chartered Company), வடக்கு போர்னியோவை (இப்போதைய சபா மாநிலம்) நிர்வாகம் செய்யத் தொடங்கியது. அந்தக் கட்டத்தில் 1891-ஆம் ஆண்டு கிராமச் சட்டம் நடைமுறைக்கு வந்தது.
சபாவில் இருந்த கிராம ஊராட்சி நிர்வாகங்கள், 1891-ஆம் ஆண்டின் கிராமச் சட்டத்தின் (Village Ordinance of 1891) மூலம், பிரித்தானிய வடக்கு போர்னியோ நிறுவனத்தின் நிர்வாகக் கட்டுப்பாட்டின் கீழ் வந்தன. அந்தக் கிராமச் சட்டம் அப்பகுதியில் உள்ள தலைவர்கள் மற்றும் பாரம்பரியப் பழங்குடித் தலைவர்களின் அடிப்படை நிர்வாக நிலைப்பாட்டை மாற்றி அமைத்தது.
புதிய கிராமச்சட்ட அமலாக்கம்
அந்தப் புதிய கிராமச் சட்டத்தின் அமலாக்கத்தைத் தொடர்ந்து, பிரித்தானிய வடக்கு போர்னியோ நிறுவனம் நியமித்த சமூகத் தலைவர்களை மட்டுமே கிராமத் தலைவர்களாக ஏற்றுக்கொண்டது. முந்தைய தலைமுறைகளில் முக்கிய பங்கு வகித்த மற்ற பழங்குடித் தலைவர்கள் (Chieftains) புறக்கணிக்கப்பட்டனர்.
அத்துடன் அந்தப் பழையத் தலைவர்களில் பெரும்பாலோர் குற்றவாளிகள் என்றும்; பிரச்சினை செய்பவர்கள் என்றும் முத்திரை குத்தப்பட்டனர். அந்தப் பாரம்பரிய தலைவர்களுக்கு ஏற்பட்ட அவமரியாதையினால், நிறுவனத்திற்கு எதிராக கிளர்ச்சிகள் செய்ய அந்தானோம் முடிவெடுத்தார்.
உராண்டும் கிளர்ச்சி
தன்னிடம் இயற்கைக்கு அப்பாற்பட்ட சக்திகள் இருப்பதாக அறிவித்த அண்டனோம், கெனிங்காவு, தெனோம், சியாங்கான், உராண்டும் போன்ற மாவட்டங்களின் மூருட்டு தலைவர்களை ஒன்றிணைத்தார். பிரித்தானிய வடக்கு போர்னியோ நிறுவனத்திற்கு எதிரான 1915-ஆம் ஆண்டு ஏப்ரல் மாதம், உராண்டும் கிளர்ச்சியைத் (Rundum Rebellion 1915) தொடக்கினார்.
நூற்றுக்கணக்கான மூருட்டு கிளர்ச்சியாளர்கள் நிறுவனத்தின் நிர்வாக கட்டிடத்தைத் தாக்கினர்கள். கிளர்ச்சியின் போது தன் சக கிளர்ச்சியாளர்களுக்கு உதவுவதற்கு நிலத்தடி சுரங்கங்களை அமைக்க அண்டனோம் உத்தரவிட்டார். இதற்குப் பதிலடியாக, ஏப்ரல் 1915 தாக்குதலை எதிர்கொள்வதற்காக 400 போர் வீரர்களை பிரித்தானிய வடக்கு போர்னியோ நிறுவனம் அனுப்பியது.
அமைதி பேச்சுவார்த்தைக்கு அழைப்பு
மூருட்டு கிளர்ச்சிக்காரர்கள் தங்களின் பழமையான ஆயுதங்களான ஊது கணைக்குழல்கள் (Blowguns), வாள் மற்றும் ஈட்டிகளை மட்டுமே பயன்படுத்தினர். இருப்பினும் நிறுவனத்தின் போர் வீரர்களால் மூருட்டு கிளர்ச்சிக்காரர்களைத் தோற்கடிக்க முடியவில்லை.
அதைத் தொடர்ந்து, அண்டனோமை பிடிப்பதற்கு பிரித்தானிய வடக்கு போர்னியோ நிறுவனம் முடிவு செய்தது. அவரை உராண்டும் என்ற இடத்தில் ஓர் அமைதி பேச்சுவார்த்தைக்கு அழைத்தனர்.
அண்டனோம் தூக்கிலிடப்பட்டார்
அவரும் அவருடைய சீடர்களும் பேச்சுவார்த்தை நடக்கும் இடத்திற்குச் சென்று கொண்டு இருந்தபோது, அவர்களை நிறுவனத்தின் நூற்றுக்கணக்கான போர் வீரர்கள் சுற்றி வளைத்து கைது செய்தனர். அண்டனோம் இறுதியில் தூக்கிலிடப்பட்டார். அண்டனோமின் பிரித்தானிய எதிர்ப்புகளுக்கு அத்துடன் முற்றுப்புள்ளி வைக்கப்பட்டது.
மேலும் காண்க
பகுப்பு:பிரித்தானிய போர்னியோ பகுப்பு:போர்னியோவின் வரலாறு‎ பகுப்பு:மலேசிய வரலாறு பகுப்பு:சபாவின் வரலாறு‎
பொங்பொங் மார்க்கோசு
பொங்பொங் மார்க்கோசு (Bongbong Marcos) எனப் பொதுவாக அழைக்கப்படும் பெர்டினாண்டு ரொமுவால்டெசு மார்க்கோசு இளை (Ferdinand Romualdez Marcos Jr. பிறப்பு: 13 செப்டம்பர் 1957), பிலிப்பீன்சின் அரசியல்வாதியும், நடப்பு அரசுத்தலைவரும் ஆவார். இவர் முன்னதாக 2010 முதல் 2016 வரை பிலிப்பீன்சின் மேலவை உறுப்பினராகப் பதவியில் இருந்தார். இவர் முன்னாள் அரசுத்தலைவர் பெர்டினண்டு மார்க்கோசு மூத்., பிலிப்பீன்சின் முன்னாள் முதல் பெண்மணி இமெல்டா மார்க்கோசு ஆகியோரின் ஒரேயொரு மகனும், இரண்டாவது மகவும் ஆவார்.
மார்க்கோசு 1980 ஆம் ஆண்டில், அந்த நேரத்தில் பிலிப்பீன்சை இராணுவச் சட்டத்தின் கீழ் ஆட்சி செய்த அவரது தந்தையின் புதிய சமுதாய இயக்க கட்சியில் போட்டியின்றி, இலோக்கோசு நோர்ட்டின் துணைநிலை ஆளுநராகத் தெரிவானார். பின்னர் இவர் 1983-இல் இலோக்கோசு நோர்ட் ஆளுநரானார். மக்கள் அதிகாரப் புரட்சியால் அவரது குடும்பம் அதிகாரத்திலிருந்து வெளியேற்றப்பட்டு 1986 பிப்ரவரியில் அவாயிற்கு நாடுகடத்தப்படும் வரை அந்தப் பதவியை வகித்தார். 1989 இல் அவரது தந்தையின் இறப்பிற்குப் பிறகு, இவரது குடும்பத்தை அன்றைய அரசுத்தலைவர் கொரசோன் அக்கினோ பிலிப்பீன்சு திரும்பி பல்வேறு குற்றச்சாட்டுகளை எதிர்கொள்ள அனுமதித்தார். மார்க்கோசும், அவரது தாயார் இமெல்டாவும், அவரது தந்தையின் சர்வாதிகார ஆட்சியின்போது மனித உரிமை மீறல்களினால் பாதிக்கப்பட்டவர்களுக்கு இழப்பீடாக US$353 மில்லியன் செலுத்துவதற்கான நீதிமன்ற உத்தரவை மீறியதற்காக அமெரிக்காவில் கைதாணை இவர்களுக்கு எதிராகப் பிறப்பிக்கப்பட்டுள்ளது.
2021 இல், மார்க்கோசு 2022 தேர்தலில் அரசுத்தலைவராகப் போட்டியிடுவதாக அறிவித்தார். கூட்டாட்சிக் கட்சியின் கீழ் போட்டியிட்டு, பெரும் வெற்றி பெற்றார். மார்க்கோசு, 1986-இல் ஐந்தாவது குடியரசு நிறுவப்பட்டதிலிருந்து மிகப் பெரும்பான்மையால் தேர்ந்தெடுக்கப்பட்டு (ஏறத்தாழ 59% வாக்குகள்) அரசுத்தலைவரானார். 2022 மே 25 அன்று தேர்ந்தெடுக்கப்பட்ட அரசுத்தலைவராக அதிகாரபூர்வமாக மக்களவையினால் அறிவிக்கப்பட்டார். 1981 ஆம் ஆண்டில் அவரது தந்தை எதிர்க்கட்சிகளின் புறக்கணிப்புக் காரணமாக 88% வாக்குகளைப் பெற்ற பின்னர், இவரே மிகப்பெரிய வெற்றியைப் பெற்ற அரசுத்தலைவராவார்.
மார்க்கோசினது தேர்தல் பரப்புரை நடுநிலையாளர்களின் பெரும் விமர்சனத்தைப் பெற்றது, இவரது பரப்புரை தந்தையின் கொள்கைகளை மறுசீரமைப்பதிலும், போட்டியாளர்களைக் களங்கப்படுத்துவதையும் நோக்கமாகக் கொண்ட வரலாற்று மறுப்புவாதத்தால் உந்தப்பட்டதாக அவர்கள் விமர்சித்தனர். இவரது பரப்புரை தந்தை அரசுத்தலைவராக இருந்தபோது நடந்த மனித உரிமை மீறல்கள் மற்றும் கொள்ளைகளை வெள்ளையடித்ததாகவும் குற்றம் சாட்டப்பட்டது. தி வாசிங்டன் போஸ்ட் 2000களில் இருந்து மார்க்கோசின் வரலாற்று சிதைவு எவ்வாறு நடந்து வருகிறது என்று குறிப்பிட்டுள்ளது, அதே நேரத்தில் த நியூயார்க் டைம்ஸ் அவரதும், அவரது குடும்பத்தினரினதும் வரி மோசடிகளை மேற்கோள் காட்டியது. அத்துடன் ஆக்சுபோர்டு பல்கலைக்கழகத்தில் அவரது படிப்பு எவ்வாறு தவறாக வழிநடத்தப்பட்டது என்றும் எழுதியது.
வெளி இணைப்புகள்
பகுப்பு:1957 பிறப்புகள் பகுப்பு:வாழும் நபர்கள் பகுப்பு:பிலிப்பைன்சின் குடியரசுத் தலைவர்கள் பகுப்பு:பிலிப்பீன்சின் அரசியல்வாதிகள்
கண்மணி சுப்பு
கண்மணி சுப்பு (Kanmani Subbu) தமிழ்த் திரைப்படப் பாடலாசிரியர், வசனகர்த்தா மற்றும் இயக்குநர் ஆவார். கவிஞர் கண்ணதாசனின் மகனாகிய இவர் இளமைக் காலத்தில் தன் தந்தையிடம் உதவிப் பாடலாசிரியராக இருந்தார். பின்னாளில் இவரே தனியாக சில திரைப்படங்களில் பாடல்கள் இயற்றினார்.
வெளி இணைப்புகள்
பகுப்பு:தமிழ்த் திரைப்படப் பாடலாசிரியர்கள் பகுப்பு:தமிழ்த் திரைப்பட இயக்குநர்கள் பகுப்பு:திரைப்படப் பாடலாசிரியர்கள் பகுப்பு:தமிழ் பாடலாசிரியர்கள் பகுப்பு:தமிழகப் பாடலாசிரியர்கள் பகுப்பு:வாழும் நபர்கள்
பாலியல் துன்புறுத்தல்
வலது|thumb|200x200px| ஒரு பெண்ணின் தொடையில் ஆண் கை வைத்து ஒரு தேவையற்ற பாலியல் செயலில் ஈடுபடல் பாலியல் துன்புறுத்தல் (Sexual harassment) என்பது வெளிப்படையான அல்லது மறைமுகமான பாலியல் செயல்களைச் செய்வதனை உள்ளடக்கிய ஒரு வகை துன்புறுத்தல் ஆகும். பாலியல் துன்புறுத்தல் வாய்மொழி மீறல்கள் முதல் பாலியல் முறைகேடு அல்லது தாக்குதல் வரை பல செயல்களை உள்ளடக்கியது ஆகும். பணியிடம், வீடு, பள்ளி, தேவாலயங்கள் போன்ற பல்வேறு சமூக அமைப்புகளில் தொல்லைகள் ஏற்படலாம். துன்புறுத்துபவர்கள் அல்லது பாதிக்கப்பட்டவர்கள் எந்த பாலினம் அல்லது பாலினத்தவராக இருக்கலாம்.
பெரும்பாலான நவீன சட்ட சூழல்களில், பாலியல் துன்புறுத்தல் என்பது சட்ட விரோதமானதாகக் கருதப்படுகிறது. பாலியல் தொல்லைகள் என்பதனைப் பொறுத்தவரை பொதுவாக சிறிய கிண்டல்கள், வெளிப்படையான கருத்துகள் அல்லது தனிமையில் இருக்கும் சமயத்தில் எல்லை மீறாத சம்பவங்கள் ஆகியன இதில் வராது.
பணி செய்யுமிடத்தில் ஒரு முதலாளியால் ஏற்படும் பாலியல் துன்புறுத்தல் என்பது சட்டவிரோத வேலைவாய்ப்பு பாகுபாடு ஆகும். பல வணிகங்கள் அல்லது நிறுவனங்களுக்கு, பாலியல் துன்புறுத்தல்களைத் தடுப்பது மற்றும் பாலியல் துன்புறுத்தல் குற்றச்சாட்டுகளிலிருந்து ஊழியர்களைப் பாதுகாப்பது சட்ட முடிவெடுப்பது ஆகியன தற்போது முக்கிய இலக்குகளாக மாறியுள்ளன.
சொற்பிறப்பியல் மற்றும் வரலாறு
பாலியல் துன்புறுத்தல் பற்றிய நவீன சட்ட புரிதல் முதன்முதலில் 1970 களில் உருவாக்கப்பட்டது, இருப்பினும் இது தொடர்புடைய கருத்துக்கள் பல கலாச்சாரங்களில் இருந்ததாக அறியப்படுகிறது.
முக்கிய பாலியல் துன்புறுத்தல் வழக்குகள்
1970 மற்றும் 1980 களில் தொடர்ச்சியான பாலியல் துன்புறுத்தல் வழக்குகளின் விளைவாக பாலியல் துன்புறுத்தல் முதலில் அமெரிக்க சட்டத்தில் குறியிடப்பட்டது. இதனால் துவக்கத்தில் ஆப்பிரிக்க அமெரிக்கப் பெண்களே அதிக பாதிக்கப்பட்டனர்.
செக்காரப்பட்டி பழனியாண்டவர் கோயில்
செக்காரப்பட்டி பழனியாண்டவர் கோயில் தமிழ்நாட்டில் சேலம் மாவட்டம், செக்காரப்பட்டி என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:சேலம் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆல்பா செல்
ஆல்பா செல்கள் (Alpha cells) பொதுவாக α-செல்கள் (α-cells) கணையத்தின் திட்டுகளில் (islets) உள்ள நாளமில்லா செல்களில் உள்ளன. இவை மனிதனின் கணையத்தின் மூலம் இரத்தத்தில் குளுக்கோஸ் அளவை உயர்த்தும் பெப்டைட் நாளமில்லா சுரப்பு குளுக்கோகனை உருவாக்கும் திட்டு செல்களை 20% வரை உண்டாக்குகின்றன.
பணிகள்
குளுக்கோஸ் அளவை உயர்த்துவதற்காக, குளுக்கோகன்கள், ஹெபடோசைட்டுகள் (கல்லீரல் செல்கள்) மற்றும் வேறு சில செல்களை (எ.கா. சிறுநீரக செல்கள்) ஏற்பிகளுடன் இணைக்கப் பயன்படுகின்றன. இந்தச் செயலால் கிளைகோஜென் பாஸ்போரிலேஸ் என்ற நொதி துாண்டப்பட்டு ஹெபோடோசைட்டின் உள்ளே கிளைக்கோசன் குளுக்கோஸாக மாறுகிறது. இந்த செயல்முறை கிளைக்கோஜன் பகுப்பு என்று அழைக்கப்படுகிறது. வளைவாழ் விலங்குகளில், திட்டுகளின் புறப்பரப்பில் ஆல்ஃபா செல்கள் அமைந்திருக்கின்றன, ஆனால் மனிதர்களில் இக்கட்டமைப்பு பொதுவாக குறைவான ஒழுங்கமைவுடன் காணப்படுவதோடு கணையத்திட்டுகளின் உள்ளே ஆல்பா செல்கள் ஆங்காங்கே காணப்படுகின்றன. ஒரு எலக்ட்ரான் நுண்ணோக்கி மூலம் பார்க்கும்போது, ஆல்பா செல்கள், பெரிய அடர்த்தியான மைய மற்றும் ஒரு சிறிய வெள்ளையான உறையுடன் காணப்படுகின்றன.
மேற்கோள்கள்
பகுப்பு:அகச்சுரப்பித் தொகுதி பகுப்பு:உடற்கூற்றியல்
மோர்கவோன் கணேசர் ஆலயம்
மோர்கவோன் கணேசர் ஆலயம் அல்லது ஸ்ரீ மயூரேஸ்வரர் மந்திர் (Morgaon Ganesha Temple) என்பது இந்தியாவில் அமைந்துள்ள விநாயகருக்கான இந்து ஆலயமாகும். மகாராஷ்டிரா மாநிலத்தில் அமைந்துள்ள புனே நகரில் இருந்து 80 கிலோமீற்றர்கள் (50 மைல்கள்) தொலைவில் உள்ள மோர்கவோன் எனும் இடத்தில் இவ்வாலயம் அமைந்துள்ளது. அஷ்டவிநாயக பாதயாத்திரைத் தலங்கள் எனும் எட்டு விநாயகர் ஆலயங்களுக்கான பாதயாத்திரை இவ்வாலயத்தில் இருந்து ஆரம்பித்து இவ்வாலயத்திலேயே நிறைவடைகின்றது.
ஆலயச் சிறப்புகள்
கணாபத்திய இந்துசமயப் பிரிவினர் வழிபடும் முக்கிய விநாயகர் ஆலயங்களுள் இதுவும் ஒன்றாகும். இந்தியாவில் உள்ள விநாயகர் ஆலயங்களில் மிகவும் பிரசித்தமான யாத்திரைத்தலம் இதுவேயாகும். விநாயகரின் புராணக் கதைகளைக்கூறும் முத்கல புராணத்தில் மோர்கவோன் கணேசர் ஆலயம் பற்றிய 22 பகுதிகள் காணப்படுகின்றன. விநாயகரைத் தரிசிக்கக் கூடிய பூலோகத்தில் உள்ள முக்கிய மூன்று ஆலயங்களில் கைலாயத்தையும், பாதாளத்தையும் அடுத்து மோர்கவோன் ஆலயமும் ஒன்றாகும் என கணேச புராணத்தில் கூறப்பட்டுள்ளது. காசிக்கு ஒப்பான தலமாக இவ்வாலயம் கருதப்படுகின்றது. இவ்வாலயத்தின் மூலவரான மயூரேஸ்வரரின் வாகனம் மயிலாகும்.
ஐதீகங்கள்
சிந்து எனும் அரக்கனைக் கொல்வதற்காக ஆறு கரங்களையும் வெண்ணிற மேனியையும் கொண்ட உருவம் அதாவது மயூரேஸ்வர அவதாரத்தினை விநாயகர் இவ்வாலயத்திலேயே எடுத்தார் என ஐதீகக் கதைகள் கூறுகின்றன.
வரலாறு
மோர்ய கோசவி அல்லது மொரோபா எனவும் அழைக்கப்படும் விநாயக பக்தர் சின்ச்வார்ட் எனும் இடத்தில் புதிய விநாயகர் ஆலயம் ஒன்றை அமைப்பதற்கு முன் இவ்வாலயத்தையே வழிபட்டு வந்தார். 18 ஆம் நூற்றாண்டில் மராட்டியப் பேரரசை ஆட்சி செய்த பிராமண பேஷ்வாக்களால் இவ்வாலயமும் புனேயிலுள வேறு சில விநாயகர் ஆலயங்களும் பராமரிக்கப்பட்டு வந்தன. பேஷ்வாக்களின் குலதெய்வம் விநாயர் ஆவார். இது போன்ற விநாயகர் ஆலயங்களுக்கு மானியம் அல்லது நிதியுதவிகளை வழங்குவதை பேஷ்வாக்கள் வழக்கமாகக் கொண்டிருந்தனர்.
மூர்த்தி
மூர்த்தி என்பது தெய்வீக சக்தியைக் குறிக்கப் பயன்படும் உருவம் ஆகும். மூர்த்தம் என்றால் உருவம் அளித்தல் என்று பொருள். கல், மரம், உலோகம் போன்றவற்றின் வழியாக இறையை வணங்க முடியும் என்பது இந்து சமயத்தவரின் நம்பிக்கை. மூர்த்தி என்ற சமசுகிருதச் சொல்லுக்கு, வேறு வடிவம் என்று பொருள். இந்துக்கள் இறைவனுக்கு மனித, விலங்கு உருவங்களைக் கொண்டு வழிபடுகின்றனர். மனித உடலையும் தெய்வீகமாகக் கருதுவதால், உடலைத் தூய்மையாக வைத்திருப்பதும் செயற்பாடுகளைச் செம்மையாகவும் வைத்திருக்க வேண்டும் என்பதும் நம்பிக்கை.
மோர்கவோன் கணேசர் ஆலயம்
வரலாறு
சமர்த்த ராமதாசரினால் இக்கோயிலின் மூலவரான மயூரேஸ்வரர் மீது பிரபல மாராத்திய பஜனைப் பாடலான "சுகக்கிர துகக்கிர" எனும் ஆராத்திப்பாடல் பாடப்பட்டது.
தற்போது இவ்விநாயகர் ஆலயம் சின்ச்வார்ட் விநாயகர் ஆலய தேவஸ்தான சபையினால் பரிபாலிக்கப்பட்டு வருகின்றது.
மூர்த்தி
பகுப்பு:இந்து சமய வழிபாட்டுப் பொருட்கள்
மோர்கவோன் கணேசர் ஆலயம்
கட்டிடக்கலை
இவ்வாலயமானது பாமினி சுல்தான்களின் ஆட்சியின் போது கருங்கல்லினால் கட்டப்பட்டுள்ளது. இதனால் இவ்வாலயத்தின் கட்டட மைப்பின் முஸ்லிம் கட்டடக்கலையின் தாக்கத்தினைக் காணலாம். இவ்வாலயத்தின் நான்கு மூலைகளிலும் நான்கு வாயில்கள் காணப்படுகின்றன. முகலாயப் பேரரசின் ஆட்சியின் போது இவ்வாலயத்திற்கு எவ்வித பாதிப்பும் வராததன் காரணம் இது தொலைவில் நின்று பார்க்கும் போது ஓர் முஸ்லிம் பள்ளிவாசல் போல் தெரிவதே ஆகும். இவ்வாலயத்தைச் சுற்றி 50 அடி உயரத்தில் சுவர் எழுப்பப்பட்டுள்ளது.
மேற்கோள்கள்
பகுப்பு:மகாராட்டிர அஷ்ட விநாயகர் கோயில்கள் பகுப்பு:புனே மாவட்டம்
சண்முகபுரம் பெருமாள்சாமி கோயில்
சண்முகபுரம் பெருமாள்சாமி கோயில் தமிழ்நாட்டில் தூத்துக்குடி மாவட்டம், சண்முகபுரம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மூன்றாம் நாள் போர் (குருச்சேத்திரப் போர்)
மகாபாரதத்தில் நடைபெற்ற குருச்சேத்திரப் போரின் மூன்றாம் நாள் போர் குறித்த தகவல்கள் இங்கு தரப்படுகின்றன.
முக்கிய அம்சங்கள்
மூன்றாவது நாளில் பீஷ்மர், கருட வியூகமாக தனது படையை அமைத்து தாமே அதன் முன்னணியில் நின்றார். துரியோதனன் வியூகத்தின் பின்பக்கத்தில் தனது படையினருடன் நின்று காத்தான். பாண்டவர் அணியில் அருச்சுனனும் திருட்டத்துயும்னன்தங்களுடைய படையை இரு கொம்பு சந்திர வடிவமாக வகுத்தார்கள். பிறையின் வலப்பக்கத்துக் கொம்பில் பீமனும், இடக்கொம்பில் அருச்சுனனுமாக படையை காத்து நடத்தினார்கள். கடோற்கஜன் தனது தந்தை பீமனுடன் இணைந்து துரியோதனனை எதிர்த்தான். பீமனுடைய அம்பு துரியோதனனை இடித்ததில் அவன் மூர்ச்சையடைந்தான். இதனையடுத்து கௌரவர் படையில் நிகழ்ந்த குழப்பத்தை பீஷ்மரும் துரோணரும் மிகவும் சிரமப்பட்டு தடுத்து நிறுத்தினர். மீண்டும் திரும்பி வந்த துரியோதனன் பீஷ்மரை தாக்கிப் பேசினான் – “ நீரும் துரோணரும் நின்று தலைமை வகித்த படை இவ்வாறு சிதறியடிக்கப்படும்போது அந்த அவமானத்தை எவ்வாறு பொறுத்து சும்மா நிற்கிறீர்கள்? பாண்டவர்களிடம் உமக்குள்ள அன்பே இதற்குக் காரணம். இவர்களை எதிர்ப்பது உண்மையில் உங்களுக்குக் கடினமன்று. நீரும் துரோணரும் என்னைக்  கைவிடுவதாயிருந்தால் இப்போதே சொல்லிவிடலாம்.” துரியோதனன் இடித்துச் சொன்ன வார்த்தைகள் பீஷ்மரின் கோபத்தைத் தூண்டியதால், மிகுந்த ஆவேசத்துடன் போர் செய்தார். கிருஷ்ணன் தேரை பீஷ்மர் நோக்கி செலுத்தி, அருச்சுனனை பீஷ்மருடன் போரிட வைத்தான். இதன் பிறகு நடந்த மோதலில் பீஷ்மரின் தாக்குதல் பலமாக இருந்தது. 'பீஷ்மரிடம் கொண்டிருக்கும் மரியாதை காரணமாக அருச்சுனன் சரியாக போர் செய்யவில்லை' என்று கிருஷ்ணன் தனக்குள் எண்ணினான். உடலில் பல இடங்களில் அருச்சுனனும் கிருஷ்ணனும் அம்புகளால் அடிபட்டார்கள். “இனி பொறுக்க முடியாது. பீஷ்மரை நானே கொல்வேன்.” என்று கிருஷ்ணன் தனது சக்ராயுதத்தை கையில் பிடித்து பீஷ்மரை நோக்கிச் சென்றான். அருச்சுனன் கிருஷ்ணனை துரத்திக் கொண்டு ஓடினான். “கோபம் வேண்டாம்! திரும்புவாயாக. இந்தக் காரியத்தை நான் செய்கிறேன்” என்று அருச்சுனன் சொன்னபிறகு, கிருஷ்ணன் மறுபடியும் தேர்ப்பாகனாய் தன் பணியைத் தொடர்ந்தான். அதன்பின் அருச்சுனன் கௌரவர் படையை பலமாகத் தாக்கினான். அன்று மாலையில் கௌரவர் படை பெரும் தோல்வியுற்று பாசறை திரும்பியது.
நிகழ்ந்த மரணங்கள்
அருச்சுனனின் வீரம், கௌரவர் படையின் ஆயிரக்கணக்கான வீரர்களின் உயிரைப் பறித்தது.
உசாத்துணை
சக்கரவர்த்தி இராஜகோபாலாச்சாரி எழுதிய மகாபாரதம் (வியாசர் விருந்து); வானதி பதிப்பகம், முப்பத்து எட்டாம் பதிப்பு, நவம்பர் 2009.
பகுப்பு:குருச்சேத்திரப் போர்கள்
ரோசன் சில்வா
அதெக ரோசன் சிவன்கா சில்வா (Athege Roshen Shivanka Silva பிறப்பு நவம்பர் 17 ,1988) பொதுவாக ரோசன் சில்வா என அழைக்கப்படும்  இவர் இலங்கைத் துடுப்பாட்ட அணியின் வீரர் ஆவார். இவர் இலங்கைத் துடுப்பாட்ட அணிக்காக தேர்வுத் துடுப்பாட்டப் சர்வதேச போட்டிகளில் விளையாடி வருகிறார். மேலும். கோல்ட்ஸ் துடுப்பாட்ட சங்கம் சார்பாக இவர் முதல் தர போட்டிகளில் விளையாடி வருகிறார்.
உள்ளூர் போட்டிகள்
மார்ச் 2018 இல், அவர் 2017–18 சூப்பர் ஃபோர் மாகாண துடுப்பாட்ட தொடரில் இவர் காலி துடுப்பாட்ட அணி சார்பாக விளையாடினார். இந்தத் தொடரில் கொழும்பு துடுப்பாட்ட அணிக்கு எதிரான முதல் ஆட்டப் பகுதியில் 231 ஓட்டங்கள் எடுத்து இறுதி வரை ஆட்டமிழக்காமல் இருந்தார். அந்தத் தொடரில் 3 போட்டிகளில் விளையாடி 535 ஓட்டங்கள் எடுத்தார். இதன் மூலம் அதிக ஓட்டங்கள் எடுத்த வீரர்கள் வரிசையில் முதலிடம் பிடித்தார்.
மார்ச் 2019 இல், 2019 சூப்பர் மாகாண ஒருநாள் போட்டிக்கான தொடரில் இவர் கண்டி துடுப்பாட்ட அணி சார்பாக இவர் விளையாடினார்.
சர்வதேச போட்டிகள்
ஜூலை 2016 இல் ஆஸ்திரேலியத் துடுப்பாட்ட அணிக்கு எதிரான தேர்வு துடுப்பாட்டத் தொடருக்கான இலங்கை அணியில் அவர் இடம் பெற்றார். ஆனால் அவர் விளையாடவில்லை. செப்டம்பர் 2017 இல், ஐக்கிய அரபு எமிரேட்ஸில் பாகிஸ்தானுக்கு எதிரான தொடருக்கான இலங்கையின் அணியில் அவர் இடம் பெற்றார். ஆனால் அந்தப் போட்டிகளில் விளையாடுவதற்கான வாய்ப்பு இவருக்குக் கிடைக்கவில்லை.
வங்காளதேச துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் சில்வா தனது முதல் 100 ஓட்டங்களை அடித்தார். இதில்தனஞ்சய டி சில்வா மற்றும் குசல் மெண்டிஸ் ஆகியோருடன் இணைந்து 100 ஓட்டங்களை எடுத்தார். இலங்கைத் துடுப்பாட்ட அணி 713 ஓட்டங்கள் எடுப்பதற்கு உதவினார். இருப்பினும், இரு ஆட்டப் பகுதிகளிலும் வங்காளதேச மட்டையாளர் மோமினுல் ஹக் நூறு ஓட்டங்கள் அடித்த பின்னர் ஆட்டம் டிராவில் முடிந்தது.
இவர் தொடர்ச்சியாக நிலையான ஆட்டத் திறனை வெளிப்படுத்தியதன் மூலமாக பன்னாட்டுத் துடுப்பாட்ட அவையின் தேர்வுத் துடுப்பாட்ட மைட்டாஇயாளர்களுக்கான தரவரிசையில் 29 இடங்கள் முன்னேறி 49 ஆவது இடம் பிடித்தார். இதன்மூலம் முதல் முறையாக 50 ஆவது இடத்திற்குள் இவர் முன்னேறினார்.
மே 2018 இல், 2018–19 சீசனுக்கு முன்னதாக இலங்கை துடுப்பாட்ட வாரியத்தினால் தேசிய ஒப்பந்தம் வழங்கப்பட்ட 33 துடுப்பாட்ட வீரர்களில் இஅவ்ரும் ஒருவராக இருந்தார்.
குறிப்புகள்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள் பகுப்பு:1988 பிறப்புகள்
பங்கஜ் குமார் பானர்ஜி
பங்கஜ் பந்த்யாபாத்யாய் ஒரு இந்திய அரசியல்வாதி மற்றும் அகில இந்திய திரிணாமுல் காங்கிரசைச் சேர்ந்த கடல்சார் பொறியியலாளர் ஆவார். அவர் 1972, 1996 மற்றும் 2001 ஆண்டுகளில் மேற்கு வங்க சட்டமன்றத்தில் டோலிகஞ்ச் சட்டசபைத் தொகுதியின் சட்டமன்ற உறுப்பினராகத் தேர்ந்தெடுக்கப்பட்டார். இவர் 2001 முதல் 2006 வரை மேற்கு வங்க சட்டமன்றத்தின் எதிர்க்கட்சித் தலைவராகப் பணியாற்றினார்.
பந்தோபாத்யாய் அபர்ணா பந்தோபாத்யாயை மணந்தார். பிரகா பந்தோபாத்யாயா அவர்களின் ஒரே மகள்.
பந்தோபாத்யாய் 26 அக்டோபர் 2018 அன்று தனது 73 ஆவது வயதில் இறந்தார்.
மேற்கோள்கள்
பகுப்பு:1945 பிறப்புகள் பகுப்பு:இந்தியப் பொறியியலாளர்கள் பகுப்பு:2018 இறப்புகள்
சுரேந்திரநாத் தாசுகுப்தா
சுரேந்திரநாத் தாசுகுப்தா (Surendranath Dasgupta) (1887 அக்டோபர் 18 - 1952 திசம்பர் 18) இவர் ஓர் சமசுகிருத அறிஞரும், தத்துவவாதியுமாவார்.
குடும்பமும் கல்வியும்
சுரேந்திரநாத் 1885 அக்டோபர் 18, ஞாயிற்றுக்கிழமை, வங்காளத்தின் குஸ்தியாவில் (இப்போது வங்காளதேசம் ) ஒரு மருத்துவக் குடும்பத்தில் பிறந்தார். அவரது மூதாதையர் வீடு பரிசால் மாவட்டத்தில் கோய்லா கிராமத்தில் இருந்தது. கொல்கத்தாவில் உள்ள ரிப்பன் கல்லூரியில் படித்த இவர், சமசுகிருதத்தில் கௌரவத்துடன் பட்டம் பெற்றார். பின்னர், 1908 இல், கொல்கத்தாவின் சமசுகிருதக் கல்லூரியில் முதுகலைப் பட்டம் பெற்றார். 1910 இல் கொல்கத்தா பல்கலைக்கழகத்தில் மேற்கத்திய தத்துவத்தில் இரண்டாவது முதுகலைப் பட்டம் பெற்றார்.
இவர் இந்தியாவின் முன்னோடி திரைப்பட இயக்குனரும், மும்பை டாக்கீஸ் திரைப்பட அரங்கத்தின் நிறுவனருமான இமான்சு ராயின் தங்கை இமானி தேவியை மணந்தார் இவர்களுக்கு ஆறு குழந்தைகள் இருந்தனர்: மைத்ரேய் தேவி  (1914-1989), சித்ரிதா தேவி  - இருவரும் பிரபல எழுத்தாளர்களாக மாறினர் - மற்றும் சுமித்ரா மஜும்தார்; மற்றும் மூன்று மகன்கள், சுபாயு தாசுகுப்தா, சுகதா தாசுகுப்தா மற்றும் பேராசிரியர். சுபாச்சாரி தாசுஸ்குப்தா. இளைய மற்றும் கடைசியாக எஞ்சியிருந்த சுமித்ரா மஜும்தார் செப்டம்பர் 2008 இல் கோவாவில் இறந்தார்.
இவர் 1916 இல் கிரிபித் பரிசையும், 1920 இல் இந்தியத் தத்துவத்தில் முனைவர் பட்டத்தையும் பெற்றார். மகாராஜா சர் மனிந்திர சந்திர நந்தி ஐரோப்பாவுக்குச் சென்று ஐரோப்பியத் தத்துவத்தைப் படிக்கும்படி இவரை வற்புறுத்தினார். மேலும் இவரது ஆராய்ச்சி சுற்றுப்பயணத்தின் (1920–22) அனைத்து செலவுகளையும் ஏற்றுக் கொண்டார். தாசுகுப்தா இங்கிலாந்து சென்று கேம்பிரிட்ஜில் டாக்டர் ஜே.எம்.இ மெக்டாகார்ட்டின் கீழ் தத்துவத்தில் ஆராய்ச்சி மாணவராக தன்னை சேர்த்துக் கொண்டார். இந்த நேரத்தில் கேம்பிரிச்சுப் பல்கலைக்கழக அச்சகம் இந்திய தத்துவ வரலாற்றின் (1921) முதல் தொகுதியை வெளியிட்டது. இவர் கேம்பிரிச்சில் விரிவுரையாளராகவும் நியமிக்கப்பட்டார். மேலும் பாரிஸில் நடந்த சர்வதேச தத்துவ மாநாட்டில் கேம்பிரிச்சுப் பல்கலைக்கழகத்தை பிரதிநிதித்துவப்படுத்த பரிந்துரைக்கப்பட்டார்.
இலண்டனின் அரிஸ்டாட்டிலியன் அமைப்பு, இங்கிலாந்தின் முன்னணி தத்துவ சமுதாயம் மற்றும் கேம்பிரிச்சு, மோரல் அறிவியல் சங்கம் ஆகியவற்றின் விவாதங்களில் இவர் பங்கேற்றது கிட்டத்தட்ட வெல்லமுடியாத சர்ச்சைக்குரியவர் என்ற நற்பெயரைப் பெற்றது. இவர் படித்த வார்டு மற்றும் மெக்டாகார்ட் போன்ற தத்துவத்தின் சிறந்த ஆசிரியர்கள், இவரை அவர்களின் மாணவராக அல்ல, அவர்களுடைய சகாவாகவே பார்த்தார்கள். சமகால ஐரோப்பிய தத்துவம் குறித்த விரிவான ஆய்வறிக்கைக்காக கேம்பிரிச்சுப் முனைவர் பட்டம் பெற்றார்.
வெளி இணைப்புகள்
பகுப்பு:1952 இறப்புகள் பகுப்பு:1887 பிறப்புகள் பகுப்பு:Articles with hCards
சோடியம் ஈரசிட்டேட்டு
சோடியம் ஈரசிட்டேட்டு (Sodium diacetate) என்பது NaH(C2H3O2)2   என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நிறமற்று காணப்படும் இச்சேர்மம் அசிட்டிக் அமிலத்தினுடைய உப்பு ஆகும். பதப்படுத்துதல் மற்றும் நுண்ணுயிரி எதிரியாக சோடியம் ஈரசிட்டேட்டு பயன்படுத்தப்படுகிறது.
தயாரிப்பு
அசிட்டிக் அமிலத்தை அரை நடுநிலைப்படுத்தலைத் தொடர்ந்து கரைசலை ஆவியாக்குதல் மூலம் இவ்வுப்பு உருவாகிறது. ஓரினயிணைவியாதல் காரணமாக அடர்த்தியான ஒரு கரைசலில் அசிட்டிக் அமிலத்தின் அமிலத்தன்மை அதிகமாதலின் விளைவாக சோடியம் ஈரசிட்டேட்டு உப்பு தோன்றுவதாகக் கருதப்படுகிறது.
அமைப்பு
அசிட்டிக் அமிலத்தின் சோடிய அமிலவுப்பு என்றும் ஐதரசன் பிணைப்புடன் கூடிய எதிர்மின் அயனி (CH3CO2)2H−. இன் சோடியம் உப்பு என்றும் இது விவரிக்கப்படுகிறது. இரண்டு ஆக்சிசன் (O-O) அணுக்களுக்கு இடையேயான இடைவெளி 2.47 Å ஆகவும் இருக்கிறது. இவ்வுப்பு கணிசமான அளவில் காணப்படவில்லை என்றாலும் நிலைப்புத்தன்மை கொண்ட படிகங்களாக உருவாகிறது.
பயன்கள்
ஒரு உணவுக் கூட்டுப்பொருளாக உப்பாகவும் புளிப்புக்காடியின் சுவை மணமும் இவ்வுப்பு பங்களிக்கும் பயன்களாகும். உணவுக் குறியீட்டு எண் E262 என ஐரோப்பிய ஒன்றியம் இவ்வுப்பை அடையாளப்படுத்துகிறது
இவற்றையும் காண்க
பகுப்பு:அசிட்டேட்டுகள் பகுப்பு:சோடியம் சேர்மங்கள் பகுப்பு:அமில உப்புகள் பகுப்பு:உணவுச் சேர்பொருட்கள்
ஹன்சா மக்கள்
thumbnail|right|Hunza woman in Karimabad, Hunza Valley, Gilgit-Baltistan, Pakistan புருசோ மக்கள் அல்லது ஹன்சா மக்கள் அல்லது போத்ராஜ் என்பவர்கள் (Burusho, Brusho, Hunza, Botra) வடக்குப் பாக்கிஸ்தான் பகுதியில் ஹன்சா பள்ளத்தாக்கு, நாகர் பள்ளத்தாக்கு, சித்ரல் மாவட்டம், பலுசிஸ்தான் பகுதியில் கில்ஜிட் பள்ளத்தாக்கு ஆகிய இடங்களிலும் இந்தியாவின் ஜம்மு காஷ்மீர் பகுதியிலும் வாழும் இனக்குழு ஆகும். இவர்கள் அனைவரும் இஸ்மாயிலி முஸ்லீம்கள் ஆவர். தங்கள் பாரம்பரியம் மற்றும் கலாச்சாரத்தை மிகவும் போற்றிப் பாதுகாப்பவர்களாகவும் உள்ளனர். இவர்களது மொழி, புருஷ்சாக்கி. இது தனிப்பட்ட ஒரு இனக்குழுவினர் மட்டும் பேசும் மொழி என வகைப்படுத்தப்பட்டுள்ளது. இவர்களின் வழித்தோன்றல் பற்றி அறிய இயலவில்லை. கி.பி 1800-களில் இந்தோ ஆரிய நகர்வில் இவர்கள் வடமேற்கு இந்தியாவிற்கு புலம்பெயர்ந்தவர்களாக இருக்கக்கூடும்.
மேற்கோள்கள்
பகுப்பு:இனங்கள் பகுப்பு:இந்திய இனக்குழுக்கள் பகுப்பு:பாக்கித்தான்
ஆ. அருள்பிரகாசம்
ஆரம்ப கால வாழ்க்கை
உடுப்பிட்டியைச் சேர்ந்த கந்தையா என்பவரின் மகளான சத்தியபாலதேவியை அருள்பிரகாசம் மணந்தார். இந்த இணையருக்கு மூன்று மகன்கள் (புலேந்திரன், தவேந்திரன், பாலேந்திரன்), நான்கு மகள்கள் (சரஸ்வதி, சாவித்திரி, திலகவதி, புனிதவதி) ஆவர்.
தொழில்
அருள்பிரகாசம் 1920 மேயில் அரசாங்க பணியில் இணைந்தார். 1933 செப்டம்பர் வரை பணியாற்றினார். அந்த நேரத்தில் இவர் வழக்கறிஞராக தகுதி பெற்றார். 1933 அக்டோபரில், இவர் ஒரு சட்ட மற்றும் பத்திர எழுத்தராக ஆனார். 1935 அக்டோபர் முதல் நில ஆணையருக்கு, நில ஆணையரின் பத்திர உதவியாளராகவும், 1941 சூன் 1 முதல் 1942 செப்டம்பர் வரை உதவி நில ஆணையராக பணியாற்றினார். இவர் 1942 அக்டோபரில்  இலங்கை குடிமைப் பணியில் மூன்றாம் நிலை அதிகாரியாக நியமிக்கப்பட்டாரு, பொது கருவூலத்துறையில் நியமிக்கப்பட்டார். 1942 திசம்பர் முதல் 1943 மே  வரை மீண்டும் உதவி நில ஆணையாளராக நியமிக்கப்பட்டார். தனது முதல் மற்றும் இரண்டாம் ஒழுங்குமுறை தேர்வுகளை முடித்த பின்னர் இரண்டாம் நிலைக்கு பதவி உயர்வு பெற்று, கொழும்பு கச்சேரியில் அலுவலக உதவியாளர், மேற்பார்வையாளர், உணவுக் கட்டுப்பாட்டுப் பிரிவு; மேலதிக உதவி அரசாங்க அதிபர், கொழும்பு; கொழும்பு, புத்தளம், குருநாகல் ஆகிய இடங்களில் உதவி அரசாங்க அதிபர், கொழும்பு திட்ட கண்காட்சியின் இணை ஆணையாளர், பதிவாளர் ஜெனரல் (1952), அரசாங்க முகவர், வடமேற்கு மாகாணம் மற்றும் தேர்தல்கள் ஆணையாளர் (1955-57) உட்பட பல சிரேஷ்ட சிவில் ஊழியர் பதவிகளில் பணியாற்றினார். லேக் ஹவுஸ் பத்திரிகை நிறுவனத்தில் உயர் பதவியையும் வகித்தார்.
அருள்பிரகாசம் 1953 புத்தாண்டு கௌரவத்தில் ஆர்டர் ஆஃப் தி பிரித்தானிய பேரரசின் உறுப்பினர் என்ற கௌரவத்தையும், 1954 ஆம் ஆண்டு பிறந்தநாள் மரியாதையில் அவர் ஆர்டர் ஆஃப் தி பிரிட்டிஷ் எம்பயர் அதிகாரி என்ற கௌரவத்தைப் பெற்றார்.
அருள்பிரகாசம் 1975 இல் இறந்தார்
குறிப்புகள்
பகுப்பு:இலங்கைத் தமிழ் வழக்கறிஞர்கள் பகுப்பு:யாழ்ப்பாணக் கல்லூரி பழைய மாணவர்கள் பகுப்பு:1975 இறப்புகள் பகுப்பு:1890 பிறப்புகள் பகுப்பு:இலங்கையின் வட மாகாண நபர்கள்
கிளவுட் (வீடியோ விளையாட்டு)
கிளவுட் (Cloud) என்பது 2005 இல் தென் கலிஃபோர்னியா பல்கலைக்கழக, ஊடாட ஊடகச் செயல்நிரல் துறையை சேர்ந்த மாணவர்களால் உருவாக்கப்பட்ட ஒரு தனிப்பட்ட புதிர் காணொளி விளையாட்டு. இந்தக் குழு பல்கலைக்கழகத்திடம் இருந்து 20,000 அமெரிக்க டாலரைப் கொடையாகப் பெற்று 2005 இல் இந்த வீடியோ விளையாட்டினை உருவாக்கத் தொடங்கியது. பின், அதே வருடம் அக்டோபரில் இலவச தரவிறக்கத்திற்காக வெளியிடப்பட்டது. ஜூலை 2006 க்குள், இந்த விளையாட்டை வெளியிட்ட இணையத்திற்கு 6 மில்லியன் வருகை வந்தது. மேலும் 600000 முறை இந்த விளையாட்டு தரவிறக்கம் செய்யப்பட்டது.
இந்த விளையாட்டு மருத்துவமனை படுக்கையில் உறங்கிக் கொண்டிருக்கும் போது பறப்பது போன்ற கனவினைக் காணும் ஒரு பையனை மையப்படுத்தி அமைக்கப்பட்டிட்ருக்கிறது. இதன் முன்னணி வடிவமைப்பாளரான ஜேனோவா ஜென்னின் குழந்தைப் பருவத்தை ஒரளவு அடிப்படையாக கொண்டே இது வடிவமைக்கப்பட்டது. இவர் பல நேரங்களில் ஆஸ்த்துமாவிற்காக மருத்துவமனையில் அனுமத்திக்கப்பட்டிருந்தார். அந்த சமயங்களில் அறையில் தனியாக இருக்கும்போது பகல்கனவு காணும் பழக்கம் இவருக்கு இருந்ததாம். விளையாடுபவர்கள் அந்தப் பையனாக கற்பனை செய்துகொள்ள வேண்டும். கனவு உலகத்தில் உள்ள மேகங்களைக் கையாண்டு, புதிரைக் கண்டுபிடிப்பதே இந்த விளையாட்டு. காணொளி விளையாட்டு தொழிற்துறையில் பொதுவாக புறக்கணிக்கப்படும் விளையாடுபவர்களின் உணர்ச்சிகளைத் தூண்டுவது இந்த விளையாட்டின் முக்கிய நோக்கம் ஆகும்.
2006 ஆம் ஆண்டு நடந்த ஸ்லாம்டேன்ஸ் குரில்லா கேம்ஸ் போட்டியில் சிறந்த மாணவர் தத்துவம் விருதினை கிளவுட் விளையாட்டு பெற்றுச் சென்றது. 2006 ஆம் ஆண்டு இண்டிபெண்டட் கேம்ஸ் ஃபெஸ்டிவலில் சிறந்த மாணவர் கண்காட்சி விருதினையும் பெற்றது. இந்த விளையாட்டு காட்சி, இசை, சூழல் போன்றவற்றிற்காக சிறந்த விமர்சனங்களையும் பெற்றது. கிளவுட் விளையாட்டினை ஒரு வணிக ரீதியான விளையாட்டாக மறு உருவாக்கம் செய்ய எண்ணி சென் மற்றும் தயாரிப்பாளர் கெல்லி சாண்டைகோ இருவரும் இணைந்து தட்கேம்கம்பெனியை உருவாக்கினர்.
பகுப்பு:விண்டோஸ் விளையாட்டுக்கள்
நெய்வேத்தியம்
நைவேத்தியம் (நெய்வேத்தியம்) (Naivedhya) என்பது இறைவனுக்கு படைக்கப்படும் உணவு. உணவு உண்ணும் முன், இந்துக்கள் இறைவனுக்கு உணவு படைப்பதை வழக்கமாகக் கொண்டுள்ளனர். எனவே கடவுளுக்குப் படைப்பதற்கான உணவைத் தயாரிக்கும் சமயத்திலும், காணிக்கை செலுத்தும் சமயத்திலும் அவ்வுணவை உண்ணுதல் தவறான பண்பாடு. இறைவனுக்கு அளித்து, தங்களின் கோரிக்கைகளை மந்திரங்கள் கூறி வேண்டுவர். நைவேத்தியம் என்ற சொல் இறைவனுக்கு அளிக்கப்படுவது என்று பொருள் தரும். அது உணவாக இருக்க வேண்டும் என்பது கட்டாயமில்லை. நைவேத்தியம் என்பது பிரசாதத்தில் இருந்து வேறுபடுகிறது. பிரசாதம் என்பது கடவுளிடம் இருந்து நாம் பெறுவது.
வெளி இணைப்புகள்
பகுப்பு:இந்து சமய வழிபாட்டுப் பொருட்கள்
கொல்லிமலை கொங்காளம்மன் கோவில்
கொல்லிமலை கொங்காளம்மன் கோவில் நாமக்கல் மாவட்டம், கொல்லிமலையில் உள்ளது. ஆண்கள் மட்டுமே இக்கோவிலில் நுழைய முடியும் என்பது ஐதிகம். இது ஒரு கிராம தேவதையாகும். மூன்றாண்டுகளுக்கு ஒருமுறை திருவிழா நடைபெறுகிறது.
பகுப்பு:நாமக்கல் மாவட்டத்திலுள்ள கிராமக் கோயில்கள்
அபதனி மக்கள்
அபதனி (Apatani) அல்லது தான், தானில் என்பது இந்தியாவின் அருணாச்சலப் பிரதேசத்தின் கீழ் சுபன்சிரி மாவட்டத்தில் உள்ள ஜிரோ பள்ளத்தாக்கில் வாழும் பழங்குடியின மக்கள் ஆவர். இவர்கள் அபதனி, ஆங்கிலம் மற்றும் இந்தி ஆகிய மொழிகளைப் பேசுகின்றனர்.
வாழ்க்கை முறை
பண்ணை விலங்குகளையோ அல்லது இயந்திரங்களையோப் பயன்படுத்தாமல் செய்யப்படும் அவர்களின் நெல் சாகுபடி முறை மற்றும் அவர்களின் விவசாய முறை ஆகியவை குறிப்பிடத்தக்கவை. அவர்களின் நிலையான சமூக வன அமைப்பும் இதே போல் அமைந்துள்ளது. யுனெஸ்கோ அபதானி பள்ளத்தாக்கை அதன் "மிக அதிக உற்பத்தித்திறன்" மற்றும் "தனித்துவமான" சூழலியல் பாதுகாப்பிற்காக உலக பாரம்பரிய தளமாக சேர்க்க முன்மொழிந்துள்ளது. இவர்களுக்கு 'திரீ மற்றும் 'மியோகோ' என்ற இரண்டு முக்கிய திருவிழாக்கள் உள்ளன. ஜூலை மாதம், திரீயின் விவசாய திருவிழாவானது அபரிதமான அறுவடை மற்றும் அனைத்து மனிதகுலத்தின் செழிப்புக்காகவும் பிரார்த்தனைகளுடன் கொண்டாடப்படுகிறது. பாகு-இத்து, தமிந்தா, பைரி நடனம் போன்றவை இவ்விழாவில் நிகழ்த்தப்படும் முக்கிய கலாச்சார நிகழ்ச்சிகளாகும். இன்றுவரை முன்னோர்களால் நட்பை நினைவுகூரும் வகையில் மியாகோ திருவிழா கொண்டாடப்படுகிறது. இந்த சிறப்பு பிணைப்பு தற்போதைய உறுப்பினர்களால் அடுத்தடுத்த தலைமுறைக்கு முன்னோக்கி கொண்டு செல்லப்படுகிறது. இது கிட்டத்தட்ட மார்ச் நடுப்பகுதியிலிருந்து ஏப்ரல் நடுப்பகுதி வரை ஒரு மாதம் கொண்டாடப்படுகிறது. இந்த காலகட்டத்தில், உணவு மற்றும் பானங்கள் விநியோகிக்கப்படுகின்றன.
கிழக்கு இமயமலையின் முக்கிய இனக்குழுக்களில் ஒன்றான அபதனிகள், முறையான நில பயன்பாட்டு நடைமுறைகள் மற்றும் இயற்கை வள மேலாண்மை மற்றும் பாதுகாப்பு பற்றிய வளமான பாரம்பரிய சூழலியல் அறிவைக் கொண்ட ஒரு தனித்துவமான நாகரிகத்தைக் கொண்டுள்ளனர். பல நூற்றாண்டுகளாக முறைசாரா பரிசோதனை மூலம் இதைனை பெற்றனர். பழங்குடியினர் பல்வேறு திருவிழாக்கள், சிக்கலான கைத்தறி வடிவமைப்புகள், கரும்பு மற்றும் மூங்கில் கைவினைத் திறன்கள் மற்றும் புல்யன் எனப்படும் துடிப்பான பாரம்பரிய கிராம சபைகள் ஆகியவற்றுடன் தங்கள் வண்ணமயமான கலாச்சாரத்திற்காக அறியப்படுகிறார்கள். இது ஜிரோ பள்ளத்தாக்கை ஒரு வாழ்க்கை கலாச்சார நிலப்பரப்புக்கு ஒரு சிறந்த உதாரணமாக மாற்றியுள்ளது. அங்கு மனிதர்களும் சுற்றுச்சூழலும் ஒன்றுக்கொன்று சார்ந்திருக்கும் நிலையில் மாறிவரும் காலங்களிலும், பாரம்பரிய பழக்கவழக்கங்கள் மற்றும் ஆன்மீக நம்பிக்கை அமைப்புகளால் வளர்க்கப்பட்டு வருகின்றன.
மேலும் படிக்க
பகுப்பு:இந்தியப் பழங்குடிகள்
பாறைத் தோட்டம்
right|250px|thumb|இங்கிலாந்திலுள்ள சின்னஞ்சிறிய பாறைத் தோட்டம் பாறைத் தோட்டம் என்பது பாறைகள் அல்லது கற்களைப் பெரும்பாலும் பயன்படுத்தி உருவாக்கப்படும் அலங்காரத் தோட்டமாகும். இவை பொதுவாக பாறைச் சூழலில் வளரக்கூடிய தாவரங்களையும் கொண்டிருக்கும்.
பாறைத் தோட்டத் தாவரங்கள் பெரும்பாலும் சிறியவையாகவே இருக்கின்றன. இதற்கு இரண்டு காரணங்களைக் கூறலாம். ஒன்று இயற்கையாகவே பாறைச்சூழலில் வளரக்கூடிய தாவரங்கள் சிறியவை மற்றது பாறைத் தோட்டங்களில் பாறைகளுக்கே சிறப்பிடம் கொடுக்கப்படுவதால் தாவரங்கள் அவற்றை மறைக்காது இருப்பதற்காகச் சிறிய தாவரங்கள் பயன்படுத்தப்படுகின்றன. இத்தாவரங்கள் பாறைகளுக்கிடையே நிலத்தில் அல்லது சிறிய பூச்சட்டிகளில் வளர்க்கப்படுகின்றன. பொதுவாக இத்தகைய தாவரங்களுக்கு நன்றாக நீர் வடிந்து ஓடக்கூடிய மண்ணும், குறைந்த அளவு நீரும் தேவைப்படுகின்றன.
வெளியிணைப்புகள்
பகுப்பு:தோட்டக்கலை
Garden design
களக்காடு வரதராஜபெருமாள் கோயில்
களக்காடு வரதராஜபெருமாள் கோயில் தமிழ்நாட்டில் திருநெல்வேலி மாவட்டம், களக்காடு என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வரதராஜ பெருமாள், ஸ்ரீதேவி, பூதேவி சன்னதிகளும், வெங்கடாசலபதி பெருமாள், ஆஞ்சநேயர் சுவாமி, நவக்கிரக, சக்கரத்தாழ்வார் உபசன்னதிகளும் உள்ளன. இங்குக் கோயில் தேர் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் நான்கு காலப் பூசைகள் நடக்கின்றன.
மேற்கோள்கள்
பகுப்பு:திருநெல்வேலி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
புள்ளியியலில் பன்னாட்டுப் பரிசு
புள்ளியியலில் பன்னாட்டுப் பரிசு (International Prize in Statistics) "புள்ளியியலைப் பயன்படுத்தி அறிவியல், தொழில்நுட்பம் மற்றும் மனித நலனை முன்னேற்றுவதற்கான முக்கிய சாதனைகளுக்காக" இரண்டு ஆண்டுகளுக்கு ஒரு முறை ஒரு தனிநபர் அல்லது குழுவிற்கு வழங்கப்படுகிறது.
விதிகள்
இப்பரிசு ஒரு ஒற்றைப் பணி அல்லது பணி அமைப்பை அங்கீகரிக்கிறது, இது ஏனைய துறைகளில் தாக்கத்தை ஏற்படுத்திய அல்லது உலகில் நடைமுறை விளைவை ஏற்படுத்திய சக்திவாய்ந்த மற்றும் மூலப் பணியை அங்கீகரிக்கிறது. பரிசு வழங்கப்படும் போது பெறுபவர் உயிருடன் இருக்க வேண்டும்.
அமைப்பு
புள்ளியியல் அறக்கட்டளையின் பன்னாட்டுப் பரிசு, பின்வரும் முக்கிய கற்றறிந்த சமூகங்களின் பிரதிநிதிகளை உள்ளடக்கியுள்ளது:
வெளி இணைப்புகள்
பகுப்பு:கணிதவியல் விருதுகள் பகுப்பு:புள்ளியியல்
புரோமோ அசிட்டோன்
புரோமோ அசிட்டோன் (Bromoacetone) என்பது C3H5BrO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம புரோமின் சேர்மமான இது கண்ணீர் வரவழைக்கும் முகவராக நீர்ம நிலையில் காணப்படுகிறது. பல கரிமச் சேர்மங்களை தயாரிப்பதற்கான முன்னோடிச் சேர்மமாக இது பயன்படுகிறது.
தோற்றம்
அவாய் தீவுகளின் அருகே இருக்கும் அசுபாரகோப்சிசு டாக்சிபார்மிசு என்ற கடற்பாசியின் எண்ணெயில் புரோமோ அசிட்டோன்  இயற்கையாகவே 1% க்கும் குறைவாக உள்ளது.
தயாரிப்பு
புரோமோ அசிட்டோன் வர்த்தக முறையாகவும் கிடைக்கிறது. சில சமயங்களில் மக்னீசியம் ஆக்சைடுடன் சேர்த்து நிலைப்படுத்தப்படுகிறது. என் சோகோகோவ்சுகியால் 19 ஆம் நூற்றாண்டில் முதன்முதலாக விவரிக்கப்பட்டது.
புரோமின் மற்றும் அசிட்டோன் ஆகியவற்றை ஒரு வினையூக்கி அமிலத்துடன் சேர்த்து வினைபுரியச் செய்வதன் மூலம் புரோமோ அசிட்டோன் தயாரிக்கப்படுகிறது. அனைத்து கீட்டோன்கள் போலவே அமிலங்கள் அல்லது காரங்களின் முன்னிலையில் இந்த அசிட்டோனும் ஈனாலேற்றம் அடைகிறது. பின்னர் ஆல்ஃபா கார்பன் புரோமினுடன் எலக்ட்ரான்கவர் பதிலீட்டு வினை புரிகிறது. இந்த தயாரிப்பு முறையின் முக்கியமான சிரமம் என்பது அதிக-புரோமினேற்றம் அடைவது ஆகும். இதன் விளைவாக டை மற்றும் டிரை புரோமினேற்றம் அடைந்த விளைபொருட்கள் உருவாகின்றன. வினையில் ஒரு காரம் இருக்குமேயானால் அதற்குப்பதிலாக ஆலோபார்ம் வினையின் வழியாக புரோமோபார்ம் பெறப்படுகிறது.
பயன்பாடு
இது முதலாம் உலகப் போரில் வேதியியல் ஆயுதமாகப் பயன்படுத்தப்பட்டது. பி.ஏ என்ற பெயரால் ஆங்கிலேயர்களும் பி-சிடாப் (வெஞ்சிலுவை) என்று பெயரால் செருமானியர்களாலும் அழைக்கப்பட்டது. இதன் நச்சுத்தன்மை காரணமாக ஒரு கலகக் கட்டுப்பாட்டு முகவராகப் பயன்படுத்தப்பட்டு தற்போது வழக்கற்றுப் போய்விட்டது, கரிமத் தொகுப்பு வினைகளில் பன்முக வினையாக்கியாக புரோமோ அசிட்டோன் பயன்படுத்தப்படுகிறது. உதாரணமாக ஐதராக்சி அசிட்டோன் தயாரிப்பதற்கான முன்னோடிச் சேர்மமாக இதைப் பயன்படுத்துகிறார்கள்.
மேற்கோள்கள்
பகுப்பு:கரிம புரோமைடுகள் பகுப்பு:கண்ணீர் வரவழைக்கும் முகவர்கள் பகுப்பு:கீட்டோன்கள் பகுப்பு:முதல் உலகப்போர் வேதி ஆயுதங்கள்
சுவாமிமலை எல்லையம்மன் கோயில்
சுவாமிமலை எல்லையம்மன் கோயில் தமிழ்நாட்டில் தஞ்சாவூர் மாவட்டம், சுவாமிமலை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் கரக வீதி உலா முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ராகேஷ் சின்கா
இவர் 2019-2021ம் ஆண்டுகளில் திருமலை திருப்பதி தேவஸ்தானத்தின் அறக்கட்டளை நிர்வாகியாக பணிபுரிந்துள்ளார்.
மேற்கோள்கள்
பகுப்பு:வாழும் நபர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:பீகார் அரசியல்வாதிகள் பகுப்பு:இந்து சமய எழுத்தாளர்கள் பகுப்பு:1964 பிறப்புகள் பகுப்பு:மாநிலங்களவை நியமன உறுப்பினர்கள் பகுப்பு:பேகூசராய் மாவட்டம் பகுப்பு:ராஷ்டிரிய சுயம்சேவாக் சங்கம் பகுப்பு:இந்திய ஆங்கில எழுத்தாளர்கள்
க. வெங்கடேசு
thumb '''க. வெங்கடேசு' (K. Venkatesh'') என்பவர் இந்திய அரசியல்வாதியும் கருநாடக சட்டமன்ற மேனாள் உறுப்பினரும் ஆவார். கித்தூர் பெரியபட்னத்தினைச் சேர்ந்தவர். இவர்கர்நாடகாவில் உள்ள கர்நாடக சட்டமன்றத்தின் பெரியபட்டனம் சட்டமன்றத் தொகுதியில் இந்தியத் தேசிய காங்கிரசு கட்சியின் சார்பில் 2013ஆம் ஆண்டு நடைபெற்ற தேர்தலில் போட்டியிட்டு சட்டமன்ற உறுப்பினர் ஆனார். 2018ஆம் ஆண்டு நடைபெற்ற தேர்தலில் போட்டியிட்டுத் தோல்வியடைந்த வெங்கடேசு மீண்டும் 2023ஆம் ஆண்டில் நடைபெறும் தேர்தலில் போட்டியிடுகிறார்.
ஈழ இயக்கங்கள்
ஈழ இயக்கங்கள் என்பன ஈழ போராட்ட வரலாற்றில் பல நிலைகளில் பல்வேறு காலகட்டங்களில் இயங்கி வந்ததும் வருகின்றதுமான இயக்கங்கள் ஆகும். அவ்வியக்கங்களின் பெயர்கள் கீழே குறிப்பிடப்பட்டுள்ளது.